b'\n_START_ARTICLE_\nInderbredning\n_START_PARAGRAPH_\nInderbredning er et farvand i den sydlige del af Isefjorden ved Sj\xc3\xa6lland.\n_START_SECTION_\nGeografi\n_START_PARAGRAPH_\nInderbredning er via Vesterl\xc3\xb8b og \xc3\x98sterl\xc3\xb8b rundt om Or\xc3\xb8 forbundet til selve Isefjorden, og p\xc3\xa5 vestsiden ligger Holb\xc3\xa6k Fjord. Den sydligste del af Inderbredning op til Munkholm kaldes Tempelkrogen. Inderbredning str\xc3\xa6kker sig derfra og nordp\xc3\xa5 til Or\xc3\xb8. Lidt nord\xc3\xb8st for Munkholm ligger Bramsn\xc3\xa6s og \xc3\xb8st herfor ligger den lille Bramsn\xc3\xa6s Vig._NEWLINE_Syd for Or\xc3\xb8 ligger flere sm\xc3\xa5\xc3\xb8er og sk\xc3\xa6r, blandt andet R\xc3\xb8n\xc3\xb8, Lindholm og Lang\xc3\xb8.\n_START_SECTION_\nNatur\n_START_PARAGRAPH_\nI Inderbredning kan man undertiden opleve marsvin, lige som der \xe2\x80\x93 s\xc3\xa6rligt omkring Or\xc3\xb8 \xe2\x80\x93 lever s\xc3\xa6ler. I s\xc3\xa6sonen er der store stimer af hornfisk, der kan fanges ved blandt andet Munkholmbroen._NEWLINE_Der er etableret to kunstige banker med muslinger i Inderbredning, henholdsvis ud for Dragerup og ud for Vellerup/R\xc3\xb8n\xc3\xb8.\n_START_SECTION_\nHistorie\n_START_PARAGRAPH_\nP\xc3\xa5 vestsiden af Inderbredning ligger S\xc3\xb8minestationen, nu en kursusejendom og forskningscenter, men i perioden 1883-1940 var den fl\xc3\xa5destation, hvorfra man afpr\xc3\xb8vede torpedoer. Senere blev den kaserne, inden den fik sin nuv\xc3\xa6rende funktion. Syd for S\xc3\xb8minestationen ligger et milit\xc3\xa6rt \xc3\xb8velsesterr\xc3\xa6n med blandt andet skydebane._NEWLINE_Der har tidligere v\xc3\xa6ret f\xc3\xa6rgefart over Tempelkrogen, men i 1951 blev der etableret fast forbindelse over farvandet ved dels at anl\xc3\xa6gge en d\xc3\xa6mning fra nordvest til Munkholm, dels at opf\xc3\xb8re Munkholmbroen fra denne \xc3\xb8 \xc3\xb8stp\xc3\xa5 til Langtved.'